b'\n_START_ARTICLE_\nNicole Kay\n_START_SECTION_\nIdrettskarriere\n_START_PARAGRAPH_\nKay kom p\xc3\xa5 andreplass p\xc3\xa5 100 og 200 meter i U15-klassen under det australske ungdomsmesterskapet i friidrett i 2012, og fikk s\xc3\xb8lv p\xc3\xa5 4 x 100 meter og 4 x 200 meter i U16-klassen. I 2013 kom hun p\xc3\xa5 f\xc3\xb8rsteplass p\xc3\xa5 100 meter, andreplass p\xc3\xa5 200 meter og tredjeplass p\xc3\xa5 400 meter i U16-klassen. Hun fikk ingen individuelle medaljer i det australske ungdomsmesterskapet i 2014, men fikk bronse p\xc3\xa5 4 x 100 meter stafett i U18-klassen. I 2015 vant hun 100 og 200 meter i U18-klassen i det australske ungdomsmesterskapet, og kom p\xc3\xa5 andreplass p\xc3\xa5 4 x 100 meter stafett. Hun vant Gold Coast Classic 2015 i november, med ny personlig rekord p\xc3\xa5 55,72 sekunder_NEWLINE_I det australske juniormesterskapet (U20) i friidrett i 2016 kom hun p\xc3\xa5 andreplass p\xc3\xa5 100 meter, men n\xc3\xa5dde ikke finalen p\xc3\xa5 200 meter. Hun ble tatt ut til \xc3\xa5 delta p\xc3\xa5 4 x 100 meter stafett under U20-VM i friidrett 2016, og Australia kom der p\xc3\xa5 sjuendeplass. I det australske U20-mesterskapet i 2017 kom hun p\xc3\xa5 sjetteplass p\xc3\xa5 100 meter. Under Australsk mesterskap i friidrett 2018 kom hun p\xc3\xa5 femteplass p\xc3\xa5 200 meter, med ny personlig rekord p\xc3\xa5 23,83 sekunder, til tross for 1,7 m/s motvind. I mai deltok hun i Melanesiamesterskapet i friidrett 2018, og fikk der gull p\xc3\xa5 200 meter og s\xc3\xb8lv p\xc3\xa5 100 meter, bak Heleina Young fra Fiji.'